Publication: Magyar Közlöny
Issue: MK-2010-77 (Year: 2010, Number: 77)
Era: contemporary
Section: 17. melléklet a 31/2010. (V. 13.) EüM rendelethez
Paragraph Index: 649

6. Az ellátás igénybevételének finanszírozott szakmai rendje, finanszírozási algoritmusa * Jelenleg nem finanszírozott eljárás. 6.1. A finanszírozási algoritmus részletezése 6.1.1. Általános kivizsgálás (1) 6.1.1.1. Anamnézis 6.1.1.2. Fizikális vizsgálat 6.1.1.3. Laboratóriumi diagnosztika (vérkép, májfunkciók, glükóz, lipidek, vesefunkciók, TSH, stb. és HCV ellenanyag) 6.1.1.4. Műszeres vizsgálatok: hasi ultrahang 6.1.2. HCV mennyiségi meghatározás (2) 6.1.2.1. HCV-RNS (real time RT-PCR) meghatározás az egészségügyi szakellátás társadalombiztosítási finanszírozásának egyes kérdéseiről szóló miniszteri rendeletben meghatározott, akkreditált víruslaborban, CE jelzésű teszttel. A beteg molekuláris diagnosztikai vizsgálatait – az értékelhetőség és a követés miatt – a kezelés egész időtartama alatt lehetőség szerint azonos módszerrel és azonos laboratóriumban szükséges végezni. Olyan anti-HCV pozitív betegnél, akinél antivirális kezelés biztosan nem végezhető (például kontraindikált, vagy a kezelést a beteg nem vállalja) HCV-RNS vizsgálat végzése indokolatlan. 6.1.2.2. Ha a beteg kezelése várhatóan szükséges és lehetséges, és az anti-HCV pozitív, valamint a GPT emelkedett, úgy csak mennyiségi HCV-RNS vizsgálat történhet a kezelés megkezdése előtt. Ha mennyiségi HCV-RNS vizsgálat addig nem történt, a genotípustól függetlenül első kezelés esetén a kezelés megkezdése előtt ennek meghatározása szükséges. Akiknél bizonytalan, vagy a klinikumnak ellentmondó az anti-HCV eredmény (kétes, téves pozitív vagy negatív anti-HCV eredmény), kvalitatív vírus nukleinsav vizsgálat végzendő. Akiknél negatív az anti-HCV teszt, de akut HCV fertőzés gyanúja áll fenn, vagy immunszupprimáltak (1/B), kvalitatív vírus nukleinsav vizsgálat végzendő. 6.1.2.3. Krónikus C hepatitises beteg májtranszplantációja után kvalitatív HCV nukleinsav vizsgálat és májbiopszia végzendő. Pozitív HCV-RNS és igazolt rekurrens C hepatitis esetében az antivirális kezelés megkezdése indokolt. A kezelés (STOP szabály) során az 50 IU/ml alatti vírusszám negatívnak tekinthető. 6.1.3. Vírus genotípus meghatározás (3) 6.1.3.1. A vírus genotípus meghatározás elvégzése szükséges, ha a beteg a fertőzést vélhetően külföldön szerezte. Javasolható – de nem kötelezően elvégzendő – akkor, amikor a kezelés egyéb feltételeinek meglétéről már meggyőződtünk. 6.1.3.2. A hazai epidemiológiai adatok alapján (az antivirális kezelésre legkevésbé érzékeny

Source: https://magyarkozlony.hu/hivatalos-lapok/611c5e584c1a1d6d6c82990316b856590b944204/dokumentumok/02a633dc638c6a5a364ab9978d09a00e37c5471d/letoltes